Conradh na Róimhe

Conradh a síníodh i gcathair na Róimhe ar an 25 Márta 1957 is ea an Conradh lena mbunaítear Comhphobal Eacnamaíochta na hEorpa (CEE), nó Conradh na Róimhe mar is fearr aithne air. Shínigh sé thír an conradh seo: an Bheilg, an Fhrainc, An Ghearmáin (Poblacht Chónaidhme na Gearmáine), an Ísiltír, an Iodáil agus Lucsamburg.  

Ar an lá céanna, shínigh na tíortha céanna Conradh Euratom. Le Conradh na Róimhe agus Conradh Euratom bunaíodh Comhphobal Eacnamaíochta na hEorpa agus Comhphobal Eorpach um Fhuinneamh Adamhach faoi seach. 

Nuair a tháinig an Conradh i bhfeidhm ar an 1 Eanáir 1958, chuir an CEE tús leis an Margadh aonair Eorpach agus leag sé bunphrionsabail an Chomhbheartais Talmhaíochta amach, comhbheartas a cuireadh i bhfeidhm sa bhliain 1962.

Méadú an AE 

Méadaíodh an CEE sna blianta ina dhiaidh sin go dtí go raibh an conradh sínithe ag dhá thír déag: 
 méadaíodh é sa bhliain 1973, bliain inar shínigh an Danmhairg, Éire agus an Ríocht Aontaithe an conradh, 
 sa bhliain 1981, bliain inar shínigh an Ghréig é, 
 agus sa bhliain 1986, bliain inar shínigh an Spáinn agus an Phortaingéil an CEE.

Athruithe ar Chonradh na Róimhe 

Conradh na Róimhe an conradh is tábhachtaí, a cruthaigh Comhphobal Eacnamaíochta na hEorpa i 1957. Rinne go leor mionathruithe ar Chonradh na Róimhe sular athraíodh é go mór.  Ó glacadh le Conradh na Róimhe, d'aontaigh agus daingnigh na Ballstáit cúig chonradh eile; 
 Conradh Cumaisc i 1967, 
 An Ionstraim Eorpach Aonair i [1986]], 
 Conradh ar an Aontas Eorpach Conradh Maastricht i 1992.  shínigh an dá thír déag a bhí páirteach i gComhphobal Eacnamaíochta na hEorpa é sa bhliain 1992 agus cuireadh i bhfeidhm é ar an 1 Samhain. Ón mbliain sin amach, tugadh an Conradh lena mbunaítear Comhphobal na hEorpa ar an gconradh.  
 Conradh Amstardam i 1997, 
 Conradh Nice i 2002 
 Conradh Liospóin sa bhliain 2009. Tháinig mórathrú eile ar an gconradh le Conradh Liospóin, conradh a síníodh sa bhliain 2007 agus a tháinig i bhfeidhm dhá bhliain níos déanaí ar an 1 Nollaig 2009. Ó shin amach, is é an t-ainm a thugtar ar an gconradh ná an Conradh ar Fheidhmiú an Aontais Eorpaigh.

Féach freisin
 An Conradh ar eur-lex.europa.eu

Tagairtí

 
Conarthaí an Aontais Eorpaigh
Leasuithe ar Bhunreacht na hÉireann